CELEX: 62013CN0211
Language: el
Date: 2013-04-19 00:00:00
Title: Υπόθεση C-211/13: Προσφυγή της 19ης Απριλίου 2013 — Ευρωπαϊκή Επιτροπή κατά Ομοσπονδιακής Δημοκρατίας της Γερμανίας

15.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/23
            
         Προσφυγή της 19ης Απριλίου 2013 — Ευρωπαϊκή Επιτροπή κατά Ομοσπονδιακής Δημοκρατίας της Γερμανίας
   (Υπόθεση C-211/13)
   2013/C 171/45
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: W. Mölls και W. Roels)
   
      Καθής: Ομοσπονδιακή Δημοκρατία της Γερμανίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να κρίνει ότι η Ομοσπονδιακή Δημοκρατία της Γερμανίας Αυστρίας παρέβη τις υποχρεώσεις που υπέχει από το άρθρο 63 ΣΛΕΕ, καθόσον εξέδωσε και διατήρησε σε ισχύ διατάξεις, βάσει των οποίων, κατά την εφαρμογή του φόρου επί των κληρονομιών και των δωρεών σε σχέση με ακίνητο ευρισκόμενο στη Γερμανία, παρέχεται μια πολύ περιορισμένη μόνον έκπτωση όταν ο δωρητής ή ο κληρονομούμενος και ο αποκτών διαμένουν σε άλλο κράτος μέλος κατά τον χρόνο της επαγωγής της κληρονομίας ή της δωρεάς, ενώ παρέχεται πολύ μεγαλύτερη έκπτωση, όταν τουλάχιστον ένας εκ των δύο ενδιαφερόμενων κατοικεί στη Γερμανία κατά τον χρόνο αυτό·
            
         
               —
            
            
               να καταδικάσει την Ομοσπονδιακή Δημοκρατία της Γερμανίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Στο γερμανικό δίκαιο, η φορολόγηση κληρονομιών και δωρεών μετριάζεται μέσω σχετικά μεγάλων εκπτώσεων, ιδίως στις περιπτώσεις κληρονομιών και δωρεών μεταξύ συζύγων, γονέων και τέκνων, καθώς και μεταξύ συγκεκριμένων συγγενών. Εντούτοις, οι μεγάλες αυτές εκπτώσεις εφαρμόζονται μόνον όταν η Γερμανία ασκεί απεριόριστα το δικαίωμα επιβολής φόρου, ενώ σε περίπτωση περιορισμένης άσκησης του δικαιώματος αυτού ισχύει μια πολύ χαμηλή μόνον κατ’ αποκοπή έκπτωση. Σύμφωνα με τα κριτήρια που έθεσε το Δικαστήριο στην απόφαση Mattner
       (1), η ρύθμιση αυτή δεν συνάδει προς το άρθρο 63 ΣΛΕΕ.
   
      (1)  Απόφαση της 22ας Απριλίου 2010, C-510/08, Mattner (Συλλογή 2010, σ. I-3553).